﻿The Romanian Orthodox Archdiocese in the Americas - St Nicholas Romanian Church 45-03 48 Av Woodside NY, 11377; www stnicholaschurch net sfnicolae ny@yahoo com ZI DE ALEASĂ BINECUVÂNTARE Î n ziua de 7 Martie 2015 biserica Sfântul Nicolae, NY, va primi VEȘMÂNTUL SFINTEI CUVIOASE PARASCHEVA Veșmântul Cuv Parascheva, ale cărei Sfinte Moaște se află la Catedrala Mitropolitană din Iași, va fi adus și oferit bisericii noastre de către IPS Arhiepiscop NICOLAE și va fi expus spre cinstire credincioșilor Românii ortodocși din America au mare evlavie la Sfânta Cuvioasă Parascheva, iar prezenţa acestor veşminte sfinţite în biserica noastră va fi un prilej de mare bucurie şi binecuvântare pentru noi toţi PROGRAMUL LITURGIC ÎN SĂPTĂMÂNA 2 - 8 MARTIE 2015 Miercuri 4 martie: Liturghia Darurilor mai înainte sfinţite 6 30 PM Vineri 6 martie: Liturghia Darurilor mai înainte sfinţite 6 30 PM Sâmbătă 7 martie: Utrenie, Sfânta Liturghie și Parastas 8 30 AM Vecernie și Litie 6 30 PM Duminică 8 martie: Utrenie și Sfânta Liturghie Arhierească 8 30 AM Preot Paroh Marius Daniel Dumitrescu 718 784 4453 – fix ; 917 592 2571 – mobil ARHIEPISCOPIA ORTODOXA ROMÂNA DIN CELE DOUA AMERICI BISERICA SFÂNTUL NICOLAE EVANGHELIA DIN DUMINICA ÎNTÂI DIN POST (A ORTODOXIEI) n vremea aceea a vrut Iisus să plece în Galileea şi a g ăsit pe Filip Şi i- a zis Iisus: Urmeaz ă-Mi! Iar Filip era din Betsaida, din cetatea lui Andrei şi a lui Petru Filip a găsit pe Natanael şi i-a zis: Am aflat pe Acela despre Care au scris Moise în Lege şi prorocii, pe Iisus, fiul lui Iosif din Nazaret Şi i-a zis Natanael: Din Nazaret poate fi ceva bun? Filip i- a zis: Vino şi vezi Iisus a v ăzut pe Natanael venind c ătre El şi a zis despre el: Iată, cu adevărat, israelit în care nu este vicleşug Natanael I- a spus: De unde mă cuno şti? A r ăspuns Iisus şi i-a zis: Mai înainte ca Filip să te cheme, te-am văzut când erai sub smochin Răspuns-a Natanael: Rabbi, Tu eşti Fiul lui Dumnezeu, Tu eşti Împăratul lui Israel! Iar Iisus i-a zis: Pentru că ţi-am spus că te-am văzut sub smochin, crezi? Mai mari decât acestea vei vedea Şi a grăit: Adevărat, adevărat zic vouă, că de acum veţi vedea cerul deschizându-se şi pe îngerii lui Dumnezeu suindu-se şi coborându-se peste Fiul Omului (Ioan 1, 43 - 51) Prima Duminică din Postul Sfintelor Paşti este numită şi Duminica Ortodoxiei Din punct de vedere istoric, această duminică rememorează importantul eveniment din anul 843, când a avut loc triumful celor care au apărat prezenţa icoanelor în Biserică şi cinstirea lor împotriva celor care li se opuneau Icoana ne aminteşte că Dumnezeu S-a întrupat, a asumat toate cele ale noastre în afară de păcat Prin trupul asumat a lucrat mântuirea noastră Prin Cruce şi Înviere ne-a eliberat, ne-a izbăvit şi ne-a mântuit, iar prin Înălţarea Sa la ceruri cu trupul înviat şi pătruns de Duhul a stat de-a dreapta Tatălui şi ne-a pregătit şi nouă calea spre Împărăţia lui Dumnezeu Scrisoarea unui copil către Dumnezeu Când am ajuns la iubire, am ajuns la Dumnezeu” (Sfântul Isaac Sirul) Vântul şuiera cu putere, rupând crengile fragile ale copacilor neputincioşi Copilul cu ochi senini se plimba prin camera rece, sperând să se încălzească puţin; pe masa sărăcăcioasă zăcea o foaie mototolită pe care vântul o purtase aproape de căsuţa unde locuia sărmanul suflet şi o jumătate de creion primit de la un vecin mărinimos Salteaua ruptă găzduia o fetiţă de o frumuseţe covârşitoare, învelită cu două pături vechi care o protejau de frigul din încăpere Plimbarea prin cameră îşi făcuse efectul; după câteva minute, copilul se încălzeşte îndeajuns pentru a-şi duce la îndeplinire idea ce i s-a născut de câteva zile în sufletul curat Cu sfială se îndreaptă spre masă şi încearcă să îndrepte foaia dar, după câteva încercări nereuşite, renunţă şi, luând jumătatea de creion, începe să scrie: „Bunului meu Dumnezeu Doamne, îţi mulţumesc pentru cele două pături primite de la vecina Anca… datorită acestor pături, surioara mea nu este nevoită să îndure frigul atât de aspru Este atât de frumoasă, ca un îngeraş; ea mă determină să continui lupta cu sărăcia, ar Tu îmi dai puterea necesară pentru a răzbi Doamne, ştiu că Tu mi-ai trimis creionul prin intermediul acelui om bun, iar vântul a primit poruncă de la Tine să îmi aducă această foaie Îţi mulţumesc, Bunule Dumnezeule! Aseară Te-am văzut într-o icoană din biserica unde am intrat pentru puţin imp Erai atât de blând şi de smerit încât mă simţeam stânjenit, iar zâmbetul Tău dulce… o, zâmbetul Tău mi-a cutremurat inima umplând-o de o dulceaţă de negrăit Tare mult mi-ar plăcea să fiu acum cu Tine, dar nu o pot lăsa singură pe surioara mea Îmi amintesc cu dor şi cu dragoste de poveştile pe care mama ni le spunea ntr-un grai atât de suav şi de frumos seara, înainte de culcare… erau poveşti duioase, cu oameni buni, cu oameni sfinţi, erau poveşti despre Tine, erau poveştile copilăriei mele care mi-au descoperit cel mai frumos dar: pe Tine, Dumnezeule Uneori mă simt singur Ce prostuţ sunt, nu-i aşa? Ştiu că Tu eşti undeva, ângă mine şi mă priveşti cu iubire iar uneori, poate, mă strângi în braţe şi, chiar dacă nu Te văd, inima mea Te simte sau ar trebui să Te simtă da, de aceea mă simt singur… inima mea nu Te poate simţi Dumnezeul meu, îţi mulţumesc pentru fiecare bătaie a inimii, pentru bucuria de a trăi şi de a avea astfel şansa de a Te cunoaşte Învaţă-mă, te rog, să Te ubesc Cu lacrimi în suflet, copilul Tău ” Încheind scrisoarea, o pune într-un plic pe care scrie numele destinatarului Îşi priveşte surioara şi surâde înduioşat când aceasta zâmbeşte, din când în când, în somn; păşind încet până lângă saltea, se pune în genunchi, sărută fruntea fetiţei după care iese afară din cameră, îndreptându-se spre poştă Vântul rece trecea cu uşurinţă prin hăinuţele subţiri şi rupte, biciuindu-i trupuşorul fraged După câţiva metri parcurşi, o voce impunătoare îl opreşte - Unde te duci, băiete? Copilul se întoarce timid În faţa lui stătea o femeie înaltă, cu ochi negri şi strălucitori ce exprimau un caracter puternic - La poştă Vreau să trimit o scrisoare Femeia priveşte plicul din mâinuţele care acum se înroşiseră din cauza frigului - Poşta este în drumul meu Îţi duc eu scrisoarea - Dar… - Nici un “dar” Este prea frig afară şi nu vreau să te îmbolnăveşti După un moment de tăcere, băiatul oftează uşor şi îi dă scrisoarea Îi mulţumeşte respectuos, retrăgându-se tăcut Rămasă singură, priveşte scrisoarea care o atrăgea într-un mod inexplicabil Citind numele destinatarului zâmbeşte suav şi, ascultându-şi inima, începe să citească Cuvintele au tulburat-o profund, zeci de minute plângând fără încetare Au trecut două zile de la aceste evenimente Frigul s-a accentuat, pustiind cu răsuflarea sa de gheaţă micul oraş În camera rece, băieţelul îşi ţinea strâns în braţe surioara, cântându-i încet la ureche versurile copilăriei învăţate de la iubita sa mama Se aud scurte bătăi în uşă; copilaşii se privesc tăcuţi unul pe celălalt După câteva clipe, curios dar şi precaut în acelaşi timp, băiatul se ridică şi, cu mişcări lente, deschide uşa Ceea ce vede îi paralizează pentru scurt timp trupuşorul, împiedicându-l să reacţioneze în vreun fel În pragul uşii era o cutie mare pe care scria “Din partea lui Dumnezeu, pentru copilul cu lacrimi în suflet ” Nu există cuvinte care să descrie bucuria care a cuprins cele două suflete inocente, lacrimile lor cristaline şi zâmbetele curate ilustrând cel mai bine emoţiile prin care treceau Din spatele unui perete cu aspect neîngrijit priveau doi ochi negri înlăcrimaţi cu sclipiri duioase ce trădau o pace interioară şi o bucurie tainică izvorâtă dintr-un gest mărunt care pentru cei doi copii era un adevărat dar divin Inima femeii care citise în urmă cu două zile scrisoarea, se înduioşase atât de mult încât, cu ajutorul acelui băiat, reuşise să-L găsească în inima ei pe Dumnezeu şi, din preaplinul inimii, să dăruiască bucurie Cu adevărat Dumnezeu lucrează în şi prin oameni, iar fiecare gest frumos pe care îl facem semenului nostru este pentru el un dar de la Dumnezeu, iar pentru sufletul nostru, o mângâiere divină (Lumina Ortodoxiei)